地名: 藍浦 (忠清道, 縣（監）)
年: 1615.0

○奏本曰:
              朝鮮國王臣姓諱, 謹奏爲痛辨誣冤, 乞賜昭雪事。 先該萬曆四十二年十月初十日, 奏請陪臣朴弘耉等馳啓節該: "臣等蒙差來到京師, 仍留該館, 等候聖旨間, 適因循例, 討買書籍, 得見《吾學編》、《弇山別集》、《經世實用編》、《續文獻通考》等四種書內, 有紀載小邦事跡一款, 委與皇朝
              《會典》所錄, 乖錯殊甚而又以不近情理之說, 橫誣先王。 臣等驚愕痛悶, 不假奔告於本國而粗陳一二實狀於禮部衙門, 請將各冊原款訛謬等處, 盡行刪改等因, 列名呈稟, 就蒙堂旨 ‘要令歸報國王, 齎奏呈來。’ 蒙此具啓。" 據此臣私切惶惑, 隨該進賀、千秋陪臣許筠, 回自京師, 又將各樣書冊通共一十一種啓來。 臣就將該到各書, 逐一査看, 故刑部尙書鄭曉所著《吾學編》
              《四夷考》曰: "東北朝鮮卽高麗。 其(李仁人)
                  [李仁任]
                
              及子【太祖舊諱。】今名【太祖御諱。】者, 自洪武六年至二十八年, 首尾凡弑四王, 姑待之。" 又曰: "國王李仁任劫囚禑, 而立其子昌, 是年(仁人)
                  [仁任]
                
              子【太祖舊諱。】, 廢昌而立
              定昌國院君
              王瑤, 二十五年, 囚瑤及奭於其私第, 自主國事。" 故工部尙書雷禮所編《皇明大政記》曰: "高麗人幽其主禑, 又廢其主昌。" 又曰: "高麗【太祖舊諱。】幽其主瑤而自立。" 原任按察僉使王圻所著《續文獻通考》
              《四裔考》曰: "(李仁人)
                  [李仁任]
                
              劫囚禑而立其子昌, 是年, (李仁人)
                  [李仁任]
                
              子【太祖舊諱。】廢昌而立瑤, 主國事。" 又曰: "蓋【太祖舊諱。】非(李仁人)
                  [李仁任]
                
              之子, 乃(李仁人)
                  [李仁任]
                
              黨也。 首尾凡弑王氏四王。" 原任按察僉使馮應京所纂《經世實用編》於《朝鮮條》下曰: "(李仁人)
                  [李仁任]
                
              及子【太祖舊諱。】今名【太祖御諱。】者, 首尾凡弑王氏四王, 姑待之。" 原任吏部主事饒伸所輯《學海危言》曰: "朝鮮, 箕子之遺也。 以臣弑君, 僅見於蓋、李, 此唐
              太宗、高皇帝所以惡之者也。" 又曰: "趙盾、許止之弑, 《春秋》一書, 後世千言莫贖也, 豈特孝子、慈孫, 不能改哉? 而李氏之後, 欲爲先世雪冤難矣。" 又論曰: "始李【太祖舊諱。】立, 高皇帝雖置不問, 然心惡其簒。 而傳者復以【太祖舊諱。】爲(李仁人)
                  [李仁任]
                
              子。" 故刑部尙書王世貞所纂《弇山堂別集》
              《史乘攻誤》曰: "王顓之弑, 固由(李仁人)
                  [李仁任]
                
              , 而(王顒)
                  [王禑]
                
              及昌、瑤之廢與簒國, 實【太祖舊諱。】也。 後雖稱【太祖舊諱。】非(李仁人)
                  [李仁任]
                
              子, 攷之前史, 實其黨也。 當是時黎賊之弑君, 旣朝貢見絶而永樂中, 遂至用兵, 父子駢首就執, 雖叛逆之臣, 亦有幸不幸矣。" 故刑部尙書黃光昇所述《昭代典則》曰: "高麗幽其主禑, 立禑子昌, 復廢其主昌, 立王瑤, 李【太祖舊諱。】幽其主瑤而自立。" 故都督僉使萬表所錄《艾集》曰: "(李仁人)
                  [李仁任]
                
              及子【太祖舊諱。】, 凡弑王禑、王昌、王瑤、王奭四王而自立。" 故吏部尙書李默所纂《孤樹裒談》曰: "(李仁人)
                  [李仁任]
                
              及子【太祖舊諱。】, 凡弑王禑、王昌、王瑤、王奭四主而自立。" 至於《續文獻通考》
              《論倭事》一款則有曰: "按釜山地方, 去日本
              對馬島, 僅一日程, 相傳‘舊屬日本, 爲海大限隔, 棄于朝鮮。’ 先是, 日本以歲侵, 借朝鮮谷萬斛, 朝鮮令人往索, 日本乃以釜山地爲言。 朝鮮使者曰: ‘我鴨綠江北有朝鮮地, 因三道江阻絶, 久爲大唐所有。 如能助我復此地, 則釜山亦可歸也。’ 日本人以爲然, 朝鮮王諱及其臣, 方娛情詩酒, 了不介意。" 又《經世實用編》
              《海防諸說》曰:　"對馬一島, 猥於天順年間, 輕割以資山城君出亡之弟
                第
              , 周以粟帛, 致爲歲例。" 又曰: "李諱結款之請, 情涉齮齕。" 又曰: "鮮之君, 業以敗度招侮。" 如此等說, 辱誣祖系, 構詆先父, 乃至於此。 臣目未遍閱, 驚駴失措, 心膽墮裂, 直欲號籲而無從也。 小邦宗系受誣, 纂逆惡名, 旣蒙列聖及聖上快賜昭雪, 臣父王招倭復地之冤, 亦蒙皇鑑, 勅諭丁寧, 小邦君臣, 獲見彝侖之敍, 庶免戴盆之號。 豈意天壤之間, 又有此事乎? 臣敢疾聲大號, 仰訴天日之下, 伏惟聖明垂察焉。 臣祖臣康獻王, 實是受命於高皇帝, 而世系本出全州。 遠祖李翰仕新羅爲司空, 六代孫兢休入高麗, 十三代孫安社生行里, 行里生椿, 椿生子春, 是爲康獻王之父。 而所謂(李仁人)
                  [李仁任]
                
              者, 卽京山府吏長卿之孫也, 其系原不相涉。 高麗王生顓, 爲嬖臣洪倫所弑。 (李仁人)
                  [李仁任]
                
              時爲國相, 貪立昏愚, 乃以他姓子禑嗣位, 自擅國柄十六年, 發兵遣將, 入犯遼東。 康獻王時爲副將, 亦在遣中, 至鴨綠江, 以逆天犯上, 義所不忍, 倡率諸將, 合謀回軍。 禑自知負罪, 傳位於其子昌。 顓之妃
              安氏, 黜禑、昌父子, 令定昌君
              瑤繼統。 而瑤又昏暴妄殺, 國人離心, 共推康獻王署國事, 耆老、軍民等, 合辭奏聞, 高皇帝卽許准封。 康獻王仍贍瑤別邸, 善終其身。 其時有尹彝、李初者, 得罪逃往中國, 構譖飛語, 以小邦爲謀犯上國, 適會本國陪臣趙胖, 因使朝京, 與彝等對辨, 彝氣沮語塞, 終不得售其奸計。 所謂連弑之說, 實媒孽於彝、初之輩也。 小邦自被此誣, 便卽具奏辨明, 玆固列聖之所洞察, 天下之所共聞。 而鄭曉等諸人, 猶且承訛襲謬於郢書燕說而王圻則曰: "非(李仁人)
                  [李仁任]
                
              子, 乃其黨也。" 世貞亦曰: "雖非(李仁人)
                  [李仁任]
                
              之子, 實其黨也。" 至比之於黎氏父子, 吁亦慘矣! 康獻王茂顯功績, 自致宰樞, 與(李仁人)
                  [李仁任]
                
              本無攀援推輓之素而因國人之歸, 荷天子之成命, 君主藩邦。 未知世貞從何以撰出無據之說耶? 凡稱黨者, 卽傳所謂同惡相濟, 同利同死之謂也。 洪武七年, 高皇帝委遣禮部主事林實週、孶牧所大使蔡斌, 前來小邦, 起取征進馬匠匹, 是時, (李仁人)
                  [李仁任]
                
              當國, 陰懷異志, 密附北元。 乃差年手下人密直副使金義, 押領馬匠匹, 跟隨天使之回, 行到遼東地方, 乃令金義殺害蔡斌, 脅勒人伴及馬匹, 投往迤北納哈出去處。 此皆出於(李仁人)
                  [李仁任]
                
              之兇計。 而(李仁人)
                  [李仁任]
                
              又復遣兵犯遼, 而詘於康獻王之倡義。 夫康獻王之與(李仁人)
                  [李仁任]
                
              , 逆順之心迹, 不啻若水火之相反, 則其果諉以爲黨乎? 此乃章章較著之尤者也。 若使小邦當遷革之日, 果有不韙之迹, 則一介趙胖之奏, 高皇帝何以便錫疏封之典, 陪臣權近應製之詩, 亦何以特示寵綏之眷乎? 其改命國號詔旨曰: "朝鮮之稱美, 且其來遠矣。 可以本其名而祖之, 體天牧民, 永昌後嗣。" 又該禮部右侍郞張智等官於華蓋殿欽奉聖旨: "三韓臣民, 旣尊李氏, 民無兵禍, 人各樂天之樂, 乃帝命也。" 及成祖文皇帝嗣服之初, 因小邦辨明宗系之請, 首許昭雪。 今者捨二聖之垂範, 襲傳疑之瞽說, 饒伸則比之於
              蓋蘇文, 却稱高皇帝
              之深惡云, 至引趙盾、許止之事, 牽合傅會以爲難於雪冤也。 此不亦厚誣之甚乎? 憬彼島夷, 窟穴海東, 小邦不幸, 與之爲隣。 對馬一島, 介在兩國之間, 服屬日本, 而釜山之爲我土, 自開闢爲然, 則此疆彼界, 豈不明甚哉? 但以馬島, 土地磽确, 五穀不生, 本
              道
              
                島
              居倭, 無所聊生。 利我互市, 來款南邊, 小邦亦以土産米穀, 許令行販, 以中其欲, 用施羈縻之計。 玆乃有國之所不免而天朝之所素知者也。 且査國初, 馬島之倭, 漁採爲業者, 來請寓居於小邦之濱海薺浦、釜山浦、藍浦等地, 以資生理。 那時小邦乃依撫順降虜之義, 因許來居, 使之詗報日本聲息而其居住行走處所, 皆有定限, 嚴立科條, 使不得違越。 其後漸成蕃滋, 至于正德庚午, 本浦居倭煽亂, 殺薺浦僉使李友曾。 小邦遣將勦滅無遺, 日後絶不許容住, 小邦之接待倭奴事情, 只此而已。 玆者王圻
              《續文獻通考》所稱‘釜山之地, 相傳舊屬日本’之語, 或慮根柢於三浦寓倭之事而所謂日本歲借朝鮮谷萬斛與夫、《實用編》
              《海防記》‘周以粟帛, 致爲歲例’等說, 恐或緣飾於互市之事。 而至謂輕割對馬一島, 以資山城君出亡之弟云者, 尤不近似。 曾以馮應京、王圻之博雅, 著述詔後之書, 有此誇誕不祥之失歟? 賊酋秀吉簒君稔惡, 呑倂海中諸島, 益肆兇狠, 遣使致書小邦, 要以假道, 辭極悖逆。 臣之先父王, 痛心切骨, 拒以大義, 斥絶其使, 馳奏天朝。 所謂朝鮮使者云云者, 未知纂書者, 按何書而肆筆成文耶? 且其書所錄旣曰: "約以助我復地"云, 此則固斥小邦, 以媚賊同謀而旋曰: "朝鮮君臣, 娛情詩酒, 了不介意。" 此則又若責其無意備禦者然。 且曰: "秀吉遣將兵至朝鮮, 未及至京, 而國王遁走, 一國爲墟。" 如使賊酋本無動兵入寇之心, 而因小邦之要請復地, 果始遣兵云, 則何以曰: "倭
              未至京, 國王遁走乎?" 一紙之中, 前後敍事, 矛盾如此, 不幾於顚錯妄誕之歸乎? 自古及今, 寧有媚賊引入, 先自顚覆, 爭地於君父之地耶? 聖明赫臨, 明見萬里, 朝廷諸老, 算無遺策。 苟或以小邦, 爲賊助應者, 則緣何前後東征, 調發累萬軍兵, 糜費鉅萬錢糧, 用援引賊, 犯上之屬國? 而小邦緣何艱關拮据, 殫竭七年之征繕, 終始死戰於自招之倭哉? 先父王受命守藩四十二年, 懼不克負荷, 以忝祖先, 勵精典學, 銳意圖治, 游畋宴戲之娛, 聲色服御之玩, 不經於心。 而卒遇滔天之巨猾, 一朝播越, 旬月之間, 擧國淪陷, 幸賴聖上拯濟之洪恩, 僅乃逐之。 此豈臣之先父王娛情詩酒, 了不介意, 恬嬉忘備, 自取其殘破耶? 應京所編梁斗輝之言曰: "結款之請, 情涉齮齕。" 伏念小邦之仰天朝, 若依慈父, 天朝之視小邦, 無異赤子, 生成涵育, 靡間內外, 有何疎逖之情迹而更要結款哉? 先父王之效忠秉義一節、沒齒愛君徇國之志, 匪特無愧於今時, 亦將有辭於後世。 乃以謂啓扃揖盜, 哄脅君上, 以爲齮齕之地耶? 死者有知, 則臣之先父王忠魂毅魄, 亦必號痛於泉壤之下矣。 臣聞父子之倫、君臣之義, 乃天地之常經, 苟或紊亂而斁絶, 則卒歸禽獸之域而將無以自立於覆戴之間矣。 今也臣之祖系, 則有橫誣之辱, 臣之先父, 則有構捏之冤, 父子之倫紀、君臣之分義, 幾乎淪喪。 臣請更以皇朝列聖准正小邦先系事, 備陳於黈纊之下。 謹査洪武二十七年, 小邦始以宗系辨明事, 具奏天朝。 而永樂元年, 禮部尙書李至剛
              等, 於奉天門, 欽奉聖旨: "朝鮮國王旣不係(李仁人)
                  [李仁任]
                
              之後, 是比先傳說差了, 准他改正等因。 欽此。" 正德十三年勅書曰: "爾祖李【太祖御諱。】原不係(李仁人)
                  [李仁任]
                
              之後, 特允聽, 諭以朕意。 其欽承之。 欽此。" 嘉靖十八年, 奏請陪臣權橃等欽奉聖旨: "該國奏詞, 竝奉列聖明旨, 此後纂修, 宜付錄之。 欽此。" 嘉靖三十六年, 陪臣趙士秀齎奏赴京, 禮部覆題節該, 仍候《會典》頒布之日, 續行昭示等因, 奉聖旨。 是欽此。 嘉靖四十二年, 陪臣李陽原元
              , 回自京師, 齎捧到勅諭: "咨爾朝鮮國王, 作朕東藩, 屢以祖系, 陳乞釐正, 朕特允所奏, 宣付史館, 因《會典》之舊文, 載爾祖之眞派, 滌瑕傳信, 炳如日星。 朝廷之與爾國, 皆知出於李子春, 而不出於(李仁人)
                  [李仁任]
                
              也? 欽此。" 萬曆元年勅曰: "爾祖【太祖御諱。】久蒙不韙, 荷我列聖垂鑑, 已爲昭雪改正, 玆者纂修實錄, 欲將前後奏詞, 備行採錄, 以垂永久。 朕念爾系守禮之邦, 且可關君臣大義, 特允所請, 抄付史館, 備書于《肅祖實錄》內, 竢後修新《會典》, 以慰爾籲雪先世改正。 欽此。" 萬曆十二年勅書曰: "先該爾以乃祖李【太祖御諱。】久蒙不韙, 屢請昭雪, 已許于新修《會典》內詳載。 纂輯有緖, 尙未告成, 玆爾復申前請, 特命史館錄示, 今據新修《會典》稿內載稱云云。 前項事由, 與爾原奏相合。 候書完進覽, 頒行之日, 差官齎送爾國先諭, 爾知之。 欽此。" 萬曆十七年, 陪臣尹根壽回自京師, 欽蒙皇上頒降《會典》全部, 勅諭曰: "朕惟《會典》一書, 祖宗舊章, 國家成憲, 藏之內府, 副在有司。 其在外藩, 未嘗輕示, 以爾世修職貢, 夙秉忠誠, 備屛翰于東藩, 襲威儀于上國。 雪累世未明之系, 旣遠懇祈, 纂昭代不刊之書, 仍思快覩。 朕視猶內服, 嘉與同文, 特賜全編, 俾傳永久。 爾奉玆圖籍, 式是章程。 旣顯被于光榮, 宜遵藏于祕密, 尙念綏懷之寵, 益堅翼戴之忱。 欽此。" 仰惟列聖之鑑, 明竝日月, 寶典之完, 勒成金石, 可謂傳之萬國而無疑, 垂之百世而不惑。 乃者鄭曉等諸人, 廢皇家之實錄, 信道路之浪傳, 臣竊冤之。 惟原任吏部尙書中極殿太學士葉向高所撰《蒼霞》, 草歷敍小邦宗系事, 頗得其實而故小詹事黃洪憲
              《碧山集》
              中所錄, 愈加詳核而有曰: "高皇帝已深知其非, 幸今上洗垢滌瑕, 正體高皇帝之意"云云。 此正獨得國典、信使之公案矣。 且王圻、應京所論島倭及小邦情事, 臣反覆思惟, 莫省所由。 頃在戊戌年, 贊畫主事丁應泰, 誣參經理楊鎬, 先父王力辨其枉, 應泰移怒, 構陷小邦, 極其慘毒。 先父王陳疏自列, 幸蒙聖上洞察情節, 斥罷應泰, 仍降勅諭曰: "陳籲仰訴, 朕以心體亮。 本無疑于王, 下廷臣雜議。" 又具言: "王必無他, 已有別旨昭雪。" 此乃聖朝堲讒理冤之盛德也。 今此應京、王圻二書所稱, 實欲傳世不朽而必不架空做虛, 無乃應泰之一線邪論, 熒惑於其間而爲信筆之疵纇乎? 敢望聖慈俯察微臣懇訴, 上體列聖明旨, 仍憐臣父受誣至此, 特下該部, 商確裁處, 如彼等書, 一一刊正, 俾無錯誤。 或難刊正, 將臣此奏, 備行通諭天下, 使中外瞻聆, 曉然若家到而戶說, 發祛蒙蔽, 終始湔滌。 仍令史館, 特書記錄之中, 快辨眞贗, 使私述之書, 不得混擾於國史。 則聖上之昭明祖訓、洞雪積冤, 道協三無, 光被九有。 而微臣之先祖、先父, 庶無遺憾於泉下, 存(沒)
                〔歿〕
              幽明, 銜恩感德, 俱懷隕結之志矣。 臣誠無任懇悶危迫之至, 緣係痛辨誣冤, 乞賜昭雪事理, 爲此謹具奏聞, 右謹奏聞, 伏候聖旨。 【筠所買書籍, 間有所自作, 又有《林居漫錄》一卷草本, 言王奸兄位次,嗣位不正, 故王不自奏, 使臣僚呈文辨正。 蓋筠之隷屬玄應旻, 多材能漢語, 出入市井, 換貿如漢人, 故能以贗書混其中, 華人莫能辨。 是行, 王與銀一萬數千兩, 閔馨男議以重貨不可付譯官, 分置于兩使及書狀官三房。 一夜, 筠言銀適被偸, 以空樻示人, 一行痛駭。】